Mestna občina Nova Gorica, Trg Edvarda Kardelja 1, 5000 Nova Gorica, na podlagi 52. in 55. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 - ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) objavlja

**NAMERA O SKLENITVI NEPOSREDNE MENJALNE POGODBE**

Mestna občina Nova Gorica objavlja namero o sklenitvi neposredne menjalne pogodbe, s katero bo:

* predmet odsvojitve stavbni zemljišči, parc. št. 1182/26 in parc. št. 1182/28, obe k.o. Kromberk, ki sta v lasti Mestne občine Nova Gorica v skupni izmeri 997 m2 po vrednosti 47.600 EUR + DDV,
* predmet pridobitve stavbni zemljišči, parc. št. 1186/27 in parc. št. 1186/28, obe k.o. Kromberk, ki sta v lasti družbe Modra linija holding d.o.o. v skupni izmeri 1.575 m2po vrednosti 46.100 EUR + DDV.

Menjava zemljišč se izvede po zgoraj navedenih vrednostih z doplačilom razlike med vrednostima zemljišč v roku 30. dan po izdaji računa, ki se izstavi takoj po sklenitvi menjalne pogodbe. Plačilo razlike v kupnini v roku, ki je določen, je bistvena sestavina pravnega posla.

Za menjavo zgoraj navedenih zemljišč bo sklenjena neposredna pogodba. Menjalna pogodba bo sklenjena po poteku 20 dni od objave te namere na spletni strani Mestne občine Nova Gorica.

V kolikor se na namero prijavi več zainteresiranih ponudnikov, bo Mestna občina Nova Gorica pred sklenitvijo pogodbe z njimi opravila pogajanja o ceni in o drugih pogojih pravnega posla.

Izjava o interesu za menjavo - ponudba mora vsebovati podatke o ponudniku v vsebini, ki je v prilogi te namere. Izjava o interesu – ponudba se odda na naslov: Mestna občina Nova Gorica, Trg Edvarda Kardelja 1, 5000 Nova Gorica ali na elektronski naslov: mestna.obcina@nova-gorica.si. Pisna izjava o interesu za menjavo mora v vložišče, oziroma na navedeni elektronski naslov prispeti najpozneje do izteka roka objavljene namere.

Kontaktna oseba za dodatne informacije o zemljišču, ki je predmet menjave, je Marko Mikulin (e-naslov: marko.mikulin@nova-gorica.si, tel.:05/335 0185)

Mestna občina Nova Gorica na podlagi objave te namere ni zavezana k sklenitvi pogodbe o menjavi predmetnih nepremičnin s ponudnikom oz. lahko začeti postopek do sklenitve pravnega posla (pogodbe) kadarkoli ustavi.

 **ŽUPAN**

 **Samo Turel**

Številka: 7110-0021/2022 27

Datum: 22.12.2023